विम्बल्डन टेनिस : स्वाटेक तेस्रो चरणमा
शीर्ष वरीयताकी इगा स्वाटेक बुधबार विम्बल्डन टेनिसको तेस्रो चरणमा पुगेकी छन् । युएस ओपन तथा फ्रेन्च ओपन जितेकी स्वाटेकले स्पेनकी सारा सोरिवेस टोर्मोलाई ६–२, ६–० ले पराजित गरेकी थिइन् । 
काठमाडौँ — शीर्ष वरीयताकी इगा स्वाटेक बुधबार विम्बल्डन टेनिसको तेस्रो चरणमा पुगेकी छन् । युएस ओपन तथा फ्रेन्च ओपन जितेकी स्वाटेकले स्पेनकी सारा सोरिवेस टोर्मोलाई ६–२, ६–० ले पराजित गरेकी थिइन् । अल इंग्ल्यान्ड क्लबमा २२ वर्षीया पोल्यान्डकी स्वाटेकले ८४ औं वरीयताकी सारालाई हराउन खासै मिहिनेत गर्नुपरेन । क्रोएसियाकी २० औं वरतिाकी डोना भेकिकले चीनकी झाङ सुआईलाई ६–२, ६–३ ले हराएर दोस्रो चरण तय गरिन् । आठौं वरीयताकी जर्मनीकी मारिया साकिरी पराजित भइन् । उनी युक्रेनकी मार्टा कोस्टयुकसँग ०–६, ७–५, ६–२ को प्रतिस्पर्धात्मक खेलमा पराजित भइन् । पुरुषतर्फका विश्व नम्बर एक कार्लोस अल्कारेज र महिलातर्फकी डिफेन्डिङ च्याम्पियन एलेना रेब्किनाले विजयी सुरआत गरेका छन् । लगातारको वर्षाले भने अल इंग्ल्यान्ड क्लबमा हुनुपर्ने अधिकांश खेल बिथोलिएका थिए । अल्कारेजले जेरेमी कार्डीलाई ६–०, ६–२, ७–५ ले र रेब्किनाले सेलबाइ रोजर्सलाई ४–६, ६–१ र ६–२ ले हराएका थिए ।